Page:Beowulf (Wyatt).djvu/58

34

nytte tealde.Þær genehost brægd eorl Bēowulfesealde lāfe, wolde frēa-drihtnesfeorh ealgian, mǣres þēodnes,ðǣr hīe meahton swā. Hīe þæt ne wiston,þā hīe gewin drugon, heard-hicgendehilde-mecgas, ond on healfa gehwonehēawan þōhton, sāwle sēcan:þone syn-scaðan ǣnig ofer eorþanīrenna cyst, gūð-billa nān,grētan nolde; ac hē sige-wǣpnum*forsworen hæfde, ecga gehwylcre.Scolde his aldor-gedāl on ðǣm dægeþysses līfes earmlīc wurðan,ond se ellor-gāst on fēonda gewealdfeor sīðian. Ðā þæt onfunde,sē þe fela ǣror mōdes myrðemanna cynne fyrene gefremede,hē fāg wið God, þæt him se līc-homalǣstan nolde, ac hine se mōdegamǣg Hygelāces hæfde be honda;wæs gehwæþer ōðrum lifigende lāð.Līc-sār gebād atol ǣglǣca;him on eaxle wearð syn-dolh sweotol;seonowe onsprungon, burston bān-locan.Bēowulfe wearð gūð-hrēð gyfeþe;scolde Grendel þonan feorh-sēoc flēonunder fen-hleoðu, }}